
2                                                                                                                                    DR 31.10.2016                                    

 

(iv) memperkukuhkan pasaran eksport sedia ada serta menembusi 
pasaran-pasaran baru melalui misi promosi dan teknikal ke luar 
negara. Di peringkat antarabangsa, Malaysia dan Indonesia akan 
bekerjasama melalui penubuhan Council of Palm Oil Producing 
Countries (CPOPC) bagi membangun dan memperkukuhkan 
industri sawit. 

Tuan Yang di-Pertua, Kementerian Perusahaan, Perladangan dan Komoditi akan 
terus meninjau langkah-langkah jangka pendek dan panjang ke arah memperkukuhkan 
harga komoditi sawit. Sekian, terima kasih.  

Timbalan Yang di-Pertua [Dato’ Sri Haji Ismail bin Haji Mohamed Said]: Elok 
juga jawapan kita ringkaskan macam MQT dalam masa tiga minit jawapan Yang Berhormat 
Menteri. Ini makan masa tujuh minit. Sila Yang Berhormat Simpang Renggam. 

Datuk Liang Teck Meng [Simpang Renggam]: Terima kasih Tuan Yang di-
Pertua. Seperti mana yang disebutkan oleh Yang Berhormat Timbalan Menteri tadi iaitu 
kementerian memperkenalkan biodiesel B7 pada tempoh tahun mengurangkan stockpile 
CPO. Akan tetapi Tuan Yang di-Pertua, kerana kita juga sering mendengar ada suara 
bantahan daripada seperti BMW ataupun Malaysian Automotive Association (MAA) bahawa 
B10 diesel boleh merosakkan enjin. Jadi saya ingin bertanya kepada kementerian, apakah 
langkah-langkah yang diambil oleh kementerian bagi menangani masalah ini bagi 
meningkatkan kepercayaan ataupun confidence dalam pasaran? Terima kasih. 

■1010 

Datuk Datu Nasrun bin Datu Mansur: Terima kasih kepada Yang Berhormat 
Simpang Renggam yang membuat soalan tambahan yang begitu menarik. 

Tuan Yang di-Pertua, dasar kerajaan adalah untuk memperkenalkan adunan-
adunan di antara biodiesel, petroleum dengan minyak kelapa sawit. Tujuan sebenarnya 
antara lain ialah supaya penggunaan minyak kelapa sawit itu akan bertambah. Sebenarnya 
dengan adanya 7 peratus dalam B7 sekarang ini, kita menggunakan 575,000 metrik tan 
minyak kelapa sawit untuk diadunkan dengan minyak petrol untuk menghasilkan biodiesel. 
Maka tentu sekali dengan perlaksanaan B10 yang dirancang oleh kerajaan pada 
penghujung tahun ini juga akan menambah lebih banyak lagi penggunaan minyak kelapa 
sawit di dalam negara untuk menaikkan harga minyak kelapa sawit itu sendiri. 

Jadi Tuan Yang di-Pertua, memang ada bantahan-bantahan daripada pelbagai 
pihak, daripada stakeholders. Akan tetapi kementerian terus-menerus berbincang, engaged 
dengan pihak-pihak ini. Sebenarnya untuk memastikan penggunaan B10 itu ataupun Dasar 
B10 itu berjalan dengan lancar, MPIC telah melaksanakan banyak kajian dengan 
menggunakan pelbagai jenama kereta untuk memastikan tidak ada masalah yang timbul.  

Berhubung dengan BMW, kementerian masih lagi berusaha berbincang dengan 
BMW untuk menyelesaikan apa juga masalah yang ada. Semoga syarat-syarat yang telah 
dikenakan oleh BMW terhadap penggunaan B10 ini akan dapat diatasi menjelang hujung 
tahun ini. Sekian, terima kasih. 

Puan Hajah Siti Zailah binti Mohd. Yusoff [Rantau Panjang]: Terima kasih 
Tuan Yang di-Pertua kerana memberi peluang kepada saya untuk soalan tambahan. 
Terlebih dahulu saya mengalu-alukan rombongan pimpinan masyarakat wanita daripada 
Parlimen Rantau Panjang ke Dewan yang mulia ini [Tepuk] 

Soalan tambahan saya, hasil daripada penurunan harga kelapa sawit kita tengok 
memberikan kesan yang besar juga kepada pendapatan FELDA dan terutama kepada 
peneroka FELDA. Mutakhir ini kita mendapat makluman daripada peneroka, bayaran 
dividen kepada peneroka daripada sebelum ini dua kali seminggu, maknanya lapan kali 
sebulan, telah dikurangkan kepada satu kali sebulan. 

Jadi apakah puncanya? Saya ingin penjelasan daripada pihak kementerian, 
adakah kerana FELDA sudah tidak cukup wang? Akan tetapi kita tengok masih lagi 
berlakunya projek-projek besar seperti pembinaan stadium di Jengka, Pahang dengan 
menelan kos hampir RM87 juta dan juga penajaan pasukan bola sepak FELDA. Jadi, 
sejauh mana pertimbangan hasil FELDA ini betul-betul dimanfaatkan kepada peneroka 
FELDA. Minta penjelasan. 



(iv) memperkukuhkan pasaran eksport sedia ada serta menembusi pasaran-pasaran baru melalui misi promosi dan teknikal ke luar negara. Di peringkat antarabangsa, Malaysia dan Indonesia akan bekerjasama melalui penubuhan Council of Palm Oil Producing Countries (CPOPC) bagi membangun dan memperkukuhkan industri sawit. Tuan Yang di-Pertua, Kementerian Perusahaan, Perladangan dan Komoditi akan terus meninjau langkah-langkah jangka pendek dan panjang ke arah memperkukuhkan harga komoditi sawit. Sekian, terima kasih. Timbalan Yang di-Pertua [Dato' Sri Haji Ismail bin Haji Mohamed Said]: Elok juga jawapan kita ringkaskan macam MQT dalam masa tiga minit jawapan Yang Berhormat Menteri. Ini makan masa tujuh minit. Sila Yang Berhormat Simpang Renggam. Datuk Liang Teck Meng [Simpang Renggam]: Terima kasih Tuan Yang di- Pertua. Seperti mana yang disebutkan oleh Yang Berhormat Timbalan Menteri tadi iaitu kementerian memperkenalkan biodiesel B7 pada tempoh tahun mengurangkan stockpile CPO. Akan tetapi Tuan Yang di-Pertua, kerana kita juga sering mendengar ada suara bantahan daripada seperti BMW ataupun Malaysian Automotive Association (MAA) bahawa B10 diesel boleh merosakkan enjin. Jadi saya ingin bertanya kepada kementerian, apakah langkah-langkah yang diambil oleh kementerian bagi menangani masalah ini bagi meningkatkan kepercayaan ataupun confidence dalam pasaran? Terima kasih. #1010. Datuk Datu Nasrun bin Datu Mansur: Terima kasih kepada Yang Berhormat Simpang Renggam yang membuat soalan tambahan yang begitu menarik. Tuan Yang di-Pertua, dasar kerajaan adalah untuk memperkenalkan adunan- adunan di antara biodiesel, petroleum dengan minyak kelapa sawit. Tujuan sebenarnya antara lain ialah supaya penggunaan minyak kelapa sawit itu akan bertambah. Sebenarnya dengan adanya 7 peratus dalam B7 sekarang ini, kita menggunakan 575,000 metrik tan minyak kelapa sawit untuk diadunkan dengan minyak petrol untuk menghasilkan biodiesel. Maka tentu sekali dengan perlaksanaan B10 yang dirancang oleh kerajaan pada penghujung tahun ini juga akan menambah lebih banyak lagi penggunaan minyak kelapa sawit di dalam negara untuk menaikkan harga minyak kelapa sawit itu sendiri. Jadi Tuan Yang di-Pertua, memang ada bantahan-bantahan daripada pelbagai pihak, daripada stakeholders. Akan tetapi kementerian terus-menerus berbincang, engaged dengan pihak-pihak ini. Sebenarnya untuk memastikan penggunaan B10 itu ataupun Dasar B10 itu berjalan dengan lancar, MPIC telah melaksanakan banyak kajian dengan menggunakan pelbagai jenama kereta untuk memastikan tidak ada masalah yang timbul. Berhubung dengan BMW, kementerian masih lagi berusaha berbincang dengan BMW untuk menyelesaikan apa juga masalah yang ada. Semoga syarat-syarat yang telah dikenakan oleh BMW terhadap penggunaan B10 ini akan dapat diatasi menjelang hujung tahun ini. Sekian, terima kasih. Puan Hajah Siti Zailah binti Mohd. Yusoff [Rantau Panjang]: Terima kasih Tuan Yang di-Pertua kerana memberi peluang kepada saya untuk soalan tambahan. Terlebih dahulu saya mengalu-alukan rombongan pimpinan masyarakat wanita daripada Parlimen Rantau Panjang ke Dewan yang mulia ini [Tepuk]. Soalan tambahan saya, hasil daripada penurunan harga kelapa sawit kita tengok memberikan kesan yang besar juga kepada pendapatan FELDA dan terutama kepada peneroka FELDA. Mutakhir ini kita mendapat makluman daripada peneroka, bayaran dividen kepada peneroka daripada sebelum ini dua kali seminggu, maknanya lapan kali sebulan, telah dikurangkan kepada satu kali sebulan. Jadi apakah puncanya? Saya ingin penjelasan daripada pihak kementerian, adakah kerana FELDA sudah tidak cukup wang? Akan tetapi kita tengok masih lagi berlakunya projek-projek besar seperti pembinaan stadium di Jengka, Pahang dengan menelan kos hampir RM87 juta dan juga penajaan pasukan bola sepak FELDA. Jadi, sejauh mana pertimbangan hasil FELDA ini betul-betul dimanfaatkan kepada peneroka FELDA. Minta penjelasan.